Börn Júlíusar og Rögnu : 1 . Sigurður Steinar Júlíusson feldskeri , f. 28. janúar 1930 . Kona hans var Guðrún Jónasdóttir húsfreyja , talsímakona frá Skuld , f. 17. janúar 1930 , d. 18. júní 2016 . Gylfi Júlíusson umdæmisstjóri hjá Vegagerðinni , f. 18. október 1937 . Kona hans er Elín Ingólfsdóttir . Steinar var með foreldrum sínum í æsku . Hann lauk tveim vetrum í Gagnfræðaskólanum , en fluttist þá með foreldrum sínum til Suðurnesja og gekk í Iðnskólann í Reykjavík . Hann lauk sveinsprófi í feldskurði 1949 og rak um skeið klæðskerafyrirtæki í Reykjavík og lagði einkum fyrir sig feldskurð . Steinar var verslunarmaður í Eyjum og rak ásamt öðrum klæðskerafyrirtæki þar á sjötta áratugnum . Þau Guðrún ( Dúna ) giftu sig 1954 og eignuðust 4 börn í Eyjum . Þau fluttust til Reykjavíkur 1963 , eignuðust þar eitt barn . Steinar vann ýmis störf í Reykjavík , vann hjá Flugfélagi Íslands , var móttökustjóri í Hótel Holti , vann hjá heildsölufyrirtæki og á Hótel Sögu . Þá vann hann við fatagerð og síðan feldskurð , sem hann hefur unnið við síðan , nú hátt á níræðisaldri . Kona Steinars , ( 3. apríl 1954 ) , var Guðrún Jónasdóttir ( Dúna ) , húsfreyja , talsímakona , orðabókarstarfsmaður , f. 17. janúar 1930 , d. 18. júní 2016 . Börn þeirra : 1 . Jónas Þór Steinarsson viðskiptafræðingur , framkvæmdastjóri , f. 2. október 1946 . 2 . Ragna Steinarsdóttir bókasafnsfræðingur , bókavörður , f. 22. maí 1957 . 3 . Júlíus Þórarinn Steinarsson feldskeri , f. 1. desember 1958 . 4 . Eyvindur Ingi Steinarsson tónlistarmaður , kennari , f. 13. desember 1960 . 5 . Gunnar Kristinn Steinarsson tónlistarmaður í Nesoddtangen í Akershus , Noregi , f. 2. júlí 1964 í Reykjavík . Kona hans var Mirja Kuusela , f. 12. maí 1964 , d. 1. maí 2004 .